Alden Richards

Si Richard Reyes Faulkerson, Jr. (ipinanganak noong 2 Enero 1992), o higit na kilala sa pangalang Alden Richards, ay isang Pilipinong modelo, mang-aawit at aktor sa telebisyon, na kasalukuyang nakalagda sa GMA Network. Siya ay higit na nakilala sa mga palabas gaya ng Alakdana, Tween Hearts, Karelasyon at One True Love at sa itinuturing na pinakauna niyang pelikula, ang The Road.

Noong Mayo 2013, inilabas ang kanyang paunang album sa ilalim ng Universal Records.

Noong 2015, higit na nabigyang-pansin si Richards nang siya ay napabilang sa pananghaliang programa na Eat Bulaga upang maging isa sa mga kasamang punong-abala (co-host), at di-inaasahang naitambal kay Maine Mendoza, kilala rin sa nasabing programa bilang si Yaya Dub, dahilan upang mabuo at makilala sila sa tawag na AlDub (pinagsamang Alden Richards at Yaya Dub).

 Buhay at Karera 
 Pagsisimula 
Ipinanganak si Alden noong 2 Enero 1992 sa Santa Rosa, Laguna, Pilipinas bilang ikalawang anak nina Richard Faulkerson Sr., isang katutubo ng Laguna, at Rosario Reyes Faulkerson, na katutubo ng Pampanga. Si Alden ay isang mag-aaral sa kursong Business Administration ng De La Salle Canlubang sa Canlubang, Biñan, Laguna. Bago siya naging aktor, sumali siya sa iba't ibang patimpalak para sa mga kalalakihan sa Laguna, at nagtrabaho bilang part-time commercial model. Hawak niya ang mga titulong Ginoong Sta. Rosa 2009 at Ginoong Laguna 2010. Sinubukan niya rin ang kanyang kapalaran sa mundo ng pag-aartista sa pamamagitan ng pagsali sa StarStruck noong 2009 at Pinoy Big Brother noong 2010, subalit hindi siya pinalad na makapasok sa parehong reality show. Lumitaw rin siya sa isang patalastas sa telebisyon para sa isang produkto ng mga bitamina.

 2010-2011: Pagpasok sa pag-aartista, The Road at mga parangal 
Matapos makapasa sa mga odisyon, inilunsad si Richards bilang isang aktor ng GMA Network para sa panghapong drama na Alakdana at ginampanan ang papel ng isang may kapansanan na si Joma. Itinambal siya sa baguhan ding aktres noon na si Louise delos Reyes. Lumagda rin siya ng limang taóng kontrata sa network. Noong 2011, naging bahagi siya ng matagumpay na pangkabataang serye na Tween Hearts at naging tampok din sa naging pelikula nito, ang Tween Hearts: Class of 2012.Philippine Star: Hearthrob with a big heart http://www.philstar.com/Article.aspx?articleId=714427 Retrieved January 31, 2012. Nagtanghal din siya sa lingguhang palabas ng GMA Network na Party Pilipinas at Sunday All Stars. Nakita rin siya sa dalawang kabanata ng Spooky Nights sa Singil at sa pamaskong pagtatanghal nito bilang si Elmer.GMA Network: Spooky Nights Parol http://www.gmanetwork.com/entertainment/stars/alden-richards/articles/2011-12-09/7502/GMA-7s-Spooky-Nights-continues-its-horror-Christmas-features-this-Saturday#list Retrieved January 31, 2012. Pinuri ng mga kritiko si Richards sa kanyang pagganap bilang isang psychopath sa pelikulang The Road.PEP Portal: Yam Laranas praised Alden Richards http://www.pep.ph/guide/movies/9231/direk-yam-laranas-impressed-by-alden-richards39-performance-in-psycho-thriller-film-the-road#39;-performance-in-psycho-thriller-film-%20the-road Retrieved January 31, 2012. Sa pagtatapos ng 2011, ginampanan niya si Gobi sa patok sa takilyang pelikula na Ang Panday 2 na kalahok sa Paligsahan ng mga Pelikula ng Kalakhang Maynila ng 2011.Showbiz Portal: Alden Richards http://www.showbiz-portal.com/2011/11/alden-richards-is-bad-boy.html  Retrieved February 3, 2012. Pinuri rin si Richards ng ilang mga manunulat sa aliwan (entertainment) dahil sa pagiging magiliw nito at sa kanyang mga natatanging pagganap, na humulang siya'y magiging susunod na malaking bituin ng GMA Network.Philippine Entertainment Portal: Alden Richards http://www.pep.ph/news/32140/Alden-Richards-reveals-that-new-project-in-2012-pairs-him-anew-with-Louise-de-los-Reyes  Retrieved February 3, 2012.Malaya Business Insight: Stars are lining up for Alden Richards http://www.malaya.com.ph/dec29/ent3.html Retrieved February 3, 2012.

Pinarangalan din si Richards bilang unang Pilipinong Amazing Male Newcomer sa unang Yahoo! OMG! Philippines Awards (2011).Yahoo Philippines: OMG Awards Winners http://ph.omg.yahoo.com/news/omg--awards-winners-thank-voters.html Retrieved January 31, 2012. Nanalo rin siya bilang Pinakamahusay na Bagong Aktor sa Golden Screen Awards.Showbiz News: Best New Actor http://www.showbiz-portal.com/2011/12/alden-richards-best-new-actor-in-golden.html  Retrieved January 31, 2012. Nagtamo rin ang aktor ng dalawang parangal sa loob ng isang taon na nagpapakita ng banayad na pag-angat ng kanyang karera. Hindi rin siya nangiming ibahagi ang kanyang buhay pag-ibig sa midya, na pinatotohanan niya sa pag-imbita sa FHM Sexiest ng 2011 na si Sam Pinto para sa isang date sa pambansang telebisyon.PEP: Sam Pinto and Alden Richards on a cruise date http://www.gmanetwork.com/news/story/228517/showbiz/pep-sam-pinto-and-alden-richards-go-on-cruise-date Retrieved February 3, 2012. Tinanggap ng huli ang imbitasyon at nagsagawa ng isang cruise date sa Look ng Maynila, subalit ibinunyag ng seksing aktres na ito ay isa lamang friendly date. Noong Araw ng mga Puso ng 2012, isang promo ng GMA Network, ang A Date with Alden Richards, ang lumitaw sa telebisyon at sa social media na Twitter, kung saan ito'y nag-trend.Network, win a Date with Alden Richards GMA Network Retrieved February 12, 2012.

 2012-2014: One True Love, iba pang mga palabas at karerang pangmusika 
Noong unang bahagi ng 2012, iniulat ng pang-umagang palabas ng GMA Network na Unang Hirit na sinubukan ni Richards ang mga bagong hamon at gumawa ng mapangahas na mga hakbang sa kanyang karera sa pamamagitan ng pagpustura nang walang pang-itaas para sa kanyang kauna-unahang sexy pictorial para sa koleksiyong pang-tag-araw ng tindahan ng mga damit na Folded & Hung kasama ang mga artistang sina JM De Guzman at Enrique Gil.Manila Bulettin: A Sexy Alden Richards http://mb.com.ph/articles/349330/next-attraction-a-sexy-alden-richards  Retrieved February 3, 2012.Philippine Star: Folden and Hung Marvels http://www.philstar.com/youngstar/ysarticle.aspx?articleid=742129&publicationsubcategoryid=84 Retrieved February 3, 2012. Ginampanan ni Richards ang papel ng isang magnanakaw na nagngangalang Rico sa panggabing serye na My Beloved na pinagbibidahan nina Marian Rivera at Dingdong Dantes.My Beloved starring Marian Rivera and Dingdong Dantes  Asia Novela Retrieved. March 7, 2012. Gumanap din siya sa kabanatang UNOS (Calamity) ng ikaapat na pagtatanghal para sa Mahal na Araw na Tanikala na itinanghal ng Christian Broadcasting Network.Baguhang Actor, nanguna sa Tanikala ng CBN Asia  Abante Online. Retrieved March 28, 2012.Alden Richards on CBN Asia's Tanikala  Jeff Alagar Website. Retrieved March 28, 2012. Pinangunahan naman ni Richards ang kanyang unang pagbibida sa panggabing serye sa telebisyon sa One True Love na nagsimula noong 11 Hunyo 2012.Alden napuri sa breakdown scene: One True Love  Philippine Star. Retrieved May 29, 2012Alden Richards stars on One True Love Philippine Star. Author: German Moreno. Retrieved May 29, 2012. Ito ay tungkol sa di-natitinag na lakas ng pag-ibig mula sa dalawang may magkaibang pamumuhay. Sa seryeng ito, muli siyang itinambal sa kanyang ka-love team na si Louise delos Reyes.One True Love on GMA tonight The Philippine Star. Retrieved 07-08-2012Alden Richards fervently hopes One True Love will rate well: "Kasi kapag hindi po nag-rate, baka mawalan tayo ng trabaho after. Matagal po tayong ma-standby."  PEP.ph. Retrieved 08-27-2012 Dahil sa tagumpay ng serye, humaba pa ito nang limang linggo, na sinang-ayunan ng network noong 20 Agosto 2012.One True Love' Extended Manila Bulletin. Retrieved 08-27-2012Alden proud of 'One True Love' success  By: Glaiza Jarloc. SunStar. Retrieved 08-27-2012 Ayon sa GMA Network sa kanilang opisyal na pahayag, pinahaba nila ito dahil sa pagiging matagumpay nito sa ratings kumpara sa katapat nitong programa mula nang ito'y nag-umpisa.Alden Richards-Louise delos Reyes starrer, One True Love, gets five-week extension on GMA-7 PEP.ph. Retrieved 08-27-2012 Si Richards, na gumanap bilang si "Tisoy", ay isang mahirap na lalaking nahulog sa isang mayamang babae. Pinuri ng mga manonood at kritiko si Richards sa kanyang pagganap sa TV drama. Ayon sa kanya, ang serye ay kanyang pinakamalaking pagkakataon o break sa industriya.Alden Richards gets big break Tempo. Retrieved 08-27-2012Alden, Lucho, the business of aspiration and all that drama By: Gerard Ramos. Business Mirror. Retrieved 08-27-2012 Bagama't ang One True Love ang nagpatunay ng kakayahan ni Richards sa pag-arte, matagal din bago siya nabigyan ng bagong proyekto sa TV o pelikula hanggang siya'y maitampok bilang batang Simeon (ang karakter na ginampanan ni Bong Revilla) sa dramang pangkasaysayan na Indio, isa sa pinakamalaking proyekto ng GMA Network para sa 2013. Ayon kay Richards, "Ipinagmamalaki kong gampanan ang papel ng batang Bong Revilla. Hindi ko inisip na matagal akong walang palabas, subalit nang binilang ko ang mga araw, napagtanto kong anim na buwan na pala akong hindi umaarte sa isang regular na palabas..."

Ang kuwento ng buhay ni Richards ay naitampok sa dramang antolohiya na Magpakailanman na umere noong 09 Marso 2013 kung saan ginampanan niya ang kanyang sarili. Sa parehong taon, muling nagtambal sina Richards at Delos Reyes sa seryeng melodrama na pinamagatang Mundo Mo'y Akin kasama ang mga aktres na sina Sunshine Dizon at Angelika dela Cruz. Isa itong dramang pampamilya na sumusunod sa isang nakapipilit na balangkas ng kuwentong sumisiyasat sa di-mapigilang paghahanap sa kagandahan at kayamanan. Nakikita ng mga tauhan ang kanilang sarili na nasisilo sa laro ng panlilinlang, pagtataksil, pagkakamit ng kapangyarihan at kasikatan.

Inilunsad si Richards bilang isang mang-aawit sa pamamagitan ng #Summercrash na kabanata ng lingguhang pananghaliang programa na Party Pilipinas. Inilunsad niya ang kanyang unang isahang awit, ang "Haplos", ang kanyang bersiyon ng awitin ng Shamrock na mabibili sa My Music Store at iTunes noong 05 Abril 2013. Ang album ay sa ilalim ng Universal Records at inilabas noong 26 Mayo 2013. Naitampok din siya bilang Myx Celebrity VJ para sa buwan ng Hunyo, 2013.http://myxph.com/features/5594/our-myx-celebrity-vj-for-the-month-of-june-is-alden-richards/

Noong 2014, napatunayan si Richards bilang isa sa mga pinakahinahanap na leading man nang siya ay itinambal sa tinaguriang reyna ng primetime ng GMA Network na si Marian Rivera sa seryeng pantelebisyon na Carmela. Nagbida rin siya sa maikling pelikulang pinamagatang Kinabukasan kasama ang superstar ng Pilipinas na si Nora Aunor. Sa huling bahagi ng 2014, nagkaroon muli siya ng seryeng pantelebisyong ipinrodyus ng GMA News and Public Affairs na may pamagat na Ilustrado. Ginampanan niya rito ang pinag-aagawang papel ni Jose Rizal.

 2015-kasalukuyan: Eat Bulaga! at AlDub 
Noong 2015, naging bahagi si Richards ng pinakamatagal na pananghaliang programa sa Pilipinas, ang Eat Bulaga!. Kasalukuyan siyang napapanood bilang kasamang punong-abala (co-host) sa segment na That's My Bae. Higit na umangat ang kanyang kasikatan hindi lamang dahil sa araw-araw siyang nakikita sa telebisyon bilang punong-abala (host), kundi dahil din sa pagkakabuo ng di-inaasahang tambalan o love team sa pagitan niya at ng kanyang kasamang punong-abala na si Maine "Yaya Dub" Mendoza.

Ang tambalan, na tinawag ng mga tagahanga na AlDub, ay naging tuluy-tuloy na trending na paksa sa Twitter sa Pilipinas at sa buong mundo. Dahil sa kanilang matinding kasikatan, bumuo ang Eat Bulaga! ng isang munting serye para sa AlDub na tinawag ni Joey de Leon na KalyeSerye sa loob ng segment ng Juan For All, All for Juan. Samantala, sumikat online ang mga trailer na likha ng mga tagahangang humihiling ng pelikula o palabas sa telebisyon para sa kanila; ang isa rito ay ang muling pagsasagawa (remake) ng Koreanovela na My Love from the Star na ibinalita ng GMA Network. Noong 06 Agosto 2015, lumagda si Richards ng isang apat na taóng kontrata sa APT Entertainment, ang kumpanyang pampelikula ng nagpoprodyus ng Eat Bulaga! na TAPE Inc. Dito umingay ang mga balitang binabalak buuin ang isang pelikula para sa AlDub.

Kasalukuyan ding napapanood si Richards bilang isa sa mga punong-abala ng lingguhang pananghaliang programa ng GMA Network na Sunday PINASaya.

Noong 13 Agosto 2015, lumagda si Richards ng isang kontrata ng rekording sa GMA Records. Maglalaman ang parating na album ng di-bababa sa dalawang orihinal na awitin at mga bersiyon. Ang kanyang unang isahang awit, ang Wish I May, mula sa kanyang parating na album ay isang orihinal na komposisyon ni Agat-Obar Morallo at inilabas upang madiskarga (download) online at mapakinggan noong Setyembre 2015.

 Diskograpiya 

 Mga extended play na album 
 Alden Richards (2013)

 Mga Isahang Awit 
 "Haplos" (2013)
 "Wish I May" (2015)

 Mga Compilation albums 
 One More Try, Favorite Teleserye Love Songs & Other OPM Hits (2014)
 Track 4: "Haplos"
 Track 11: "Di Na Mababawi"
 Track 12: "Sa Aking Tabi"

 Pilmograpiya 

 Telebisyon 
 Taon Pamagat Ginampanan Network 2011  Alakdana  Joma Perez  GMA Network  Reel Love Presents: Tween Hearts  Dennis  Spooky Nights Presents: Bahay ni Lolo  Alvin  Spooky Nights Presents: Singil  Alvin  Spooky Nights Presents: Parol  Elmer   2011-2013  Party Pilipinas  Siya mismo/Nagtatanghal2012  My Beloved  Rico Castor  Spooky Nights Presents: Orasyon  Ringgo  Tanikala: Ang Ikaapat na Yugto - UNOS  Angelo  CBN Asia/GMA Network  One True Love  Tisoy Bulaong  GMA Network 2013  Indio  Kabataang Malaya  Teen Gen  Rafael "Raffy" Castillo  Wagas: The Tom and Jeza Love Story  Tom Fernandez  GMA News TV Wagas: The Arnel and Lolet Love Story  Magpakailanman: The Alden Richards Story  Siya mismo  GMA Network  Mundo Mo'y Akin  Jerome Alvarez  Magpakailanman: Kawalan ng Karapatan  Dondon Lanuza 2013–2015  Sunday All Stars  Siya mismo/Nagtatanghal 2014  Carmela  Santiago "Yago" Alcid Torres  Magpakailanman: Gas Mo Bukas Ko  Jovel Javier  Ilustrado  José Rizal  GMA News TV / GMA Network Bet ng Bayan  Host  GMA Network2015 Wish Ko Lang  Heneral 2015–2023  Eat Bulaga  Siya mismo/Kasamang punong-abala2015  Magpakailanman: Rehas ng Pag-ibig  Danny2015–2021  Unang Hirit  Siya mismo / Punong-abala2015  Karelasyon: Talent  Adrian 2015–2021  Pepito Manaloto: Ang Tunay na Kuwento  Andrew Sunday PINASaya  Siya mismo/Kasamang punong-abala2016  Ika-6 na Utos  teen Rome Fuentebella  GMA Network

 Mga pelikula 
 Taon Pelikula Ginampanan Istudyo Mga talà 2011  Ang Panday 2  Gubli    Kalahok sa ika-37 Paligsahan ng mga Pelikula ng Kalakhang Maynila The Road  Kabataang Luis  GMA Films Nominado—PMPC Star Award for Movies for New Movie Actor of the YearNominado—Golden Screen Award for Breakthrough Performance by an Actor Tween Academy: Class of 2012  Christian  2012  Sossy Problems  Iñaki  Kalahok sa ika-38 Paligsahan ng mga Pelikula ng Kalakhang Maynila Si Agimat, Si Enteng at Ako  Fino   2015  Romcom-in Mo Ako  TBA    Kalahok sa ika-41 Paligsahan ng mga Pelikula ng Kalakhang Maynila 2016  Cain at Abel  TBA  GMA Films  Kinukunan2019Hello, Love, GoodbyeEthan Del RosarioStar CinemaUnang Pelikula sa Star Cinema, pinakamataas na grossing film sa pilipinas 

 Mga parangal 
 Taon  Naggawad ng parangal  Parangal  Resulta 2015 EdukCircle Film and Television Awards  Most Phenomenal Love Team of the Year (kasama si Maine Mendoza) 2014 PMPC Star Awards for Television Best Single Performance by an Actor Golden Screen TV Awards Outstanding Performance by an Actor in a Drama Series  2013 Outstanding Performance by an Actor in a Drama Series 2012 Favorite Movies,TV Show,& Music Awards Most Improved TV Actor MEG Top Choice AwardsTop Fashion Forward Celeb (Male)Yahoo! OMG! Awards 2012Breakthrough Actor of the Year Golden Screen Awards Breakthrough Performance by an Actor  PMPC Star Awards for Movies New Movie Actor of the Year 2011 PMPC Star Awards for TV Best New Male Personality  Golden Screen TV Awards Outstanding Breakthrough Performance by an Actor   59th FAMAS Awards German Moreno Youth Achievement Awardee  Golden Screen Awards  Best New Actor  1st Yahoo OMG Awards Amazing Male Newcomer 

 Galeriya 

 Mga sanggunian 

 Mga panlabas na kawing 


Kategorya:Mga Pilipinong liping-Amerikano
Kategorya:Mga Tagalog
Kategorya:Mga mang-aawit mula sa Pilipinas
Kategorya:Mga artista mula sa Pilipinas
Kategorya:Mga lalaking modelo sa Pilipinas